Document ID: /roh_data/filtered/fineweb-2-filterrobots_roh.jsonl.gz/55481

Pervi da sanaziuns vid il mir da fermada «Punt dal Gall» tranter Zernez e Livigno è vegni contaminà l’onn 2016 il flum sin var 6 kilometers cun il tissi PCB, quai sin territori dal Parc Naziunal Svizzer. Dispitas da custs e responsabladad tiran a la lunga la sanaziun.
Il chantun Grischun aveva relaschà l’ordinaziun d’ina sanaziun parziala da var trais kilometers. Las Ovras Electricas d’Engiadina EKW, ch'èn responsablas per il mir da fermada, han fatg recurs. L’EKW n'è betg pronta da surpigliar tut ils custs. Recurs ha era fatg il Parc Naziunal Svizzer, quel crititgescha che be 3 dals var 6 kilometers vegnan sanads.